Vi kender dem alle. De mange smilende ansigter der rammer os fra lygtepælene langs vejene. Valgplakater er en klassiker, når det kommer til at blive bemærket i valgkampen, men nu har nyere og mere kreative metoder også fundet vej til det nordjyske. I Fakta i Hasseris har den nordjyske folketingskandidat, Birgitte Josefsen (V), opslået en annonce, hvor hun udlover en rejse til Moskva, til vedkommende, der kan finde ansvarlighed i SF's økonomiske politik. Således hænger den der, spøgefuld mudderkastning i annonceform, blandt annoncer for brugte cykler og forsvundne katte.
Kreativiteten har fundet vej ind i den nordjyske valgkamp. Nu tilbyder Birgitte Josefsen (V) en rejse til Moskva, hvis blot man finder noget helt bestemt til hende.